امریکا قوشمه ایالت لری نماینده لر مجلسی باشلیغی نانسی پلوسی, چین نینگ تایوان نی تجرید ایتیشی گه "یول قویله آلمه یدیگن لیگی نی" بیلدیردی.
نانسی پلوسی, اوتگن هفته ده تایوان گه تشریف بویورگن ایدی. پلوسی تایوان گه قیلگن اوشبو سفری آرتیدن بیرینچی مرته ان بی سی نینگ بیر جانلی پروگرامیده اشتراک قیلدی.
پلوسی, ایرکین بیر اولکه دن عبارت بولگن تایوان گه کیم نینگ سفر قیله دیگن لیگی توغریسیده باشقه اولکه لرنینگ قرار قیلیشی نینگ ممکن ایمس لیگی نی بیلدیردی.
پلوسی, "اولرگه (تایوان لیک لر گه) جهان ساغلیق نی سقلش تشکیلاتی گه اعضا بوله آلمه یسیز دییه آلیش لری ممکن لیکن تایوان گه کیم نینگ باره دیگن لیگی خصوصیده اره له شه آلمه یدی لر.  چین حکومتی نینگ, تایوان نی تجرید ایتیشی گه یول قویه آلمه یمیز" دییه قید ایتدی.
تایوان گه آلتی کیشی لیک بیر هیئت بیلن بارگن لیگی و پارلمان لر ارا مناسبت لرنینگ اهمیتی گه دقت قره تگن پلوسی, اوز سوز لری نی, "نماینده لر مجلسی نینگ باشلیغی صفتیده مهم بیر هیئت بیلن تایوان گه قیلگن سفریم ایکله حزب نینگ (دموکرات و جمهوریتچی) اکثریتی تامانیدن قوللب- قُوَتلندی.  تایوان ده مینگلب کیشی تامانیدن قیزغین کوتیب آلیندیک" شکلیده دوام ایتتیردی.
امریکا قوشمه ایالت لری نینگ چین سیاستی ده قنده ی بیر اوزگریش نینگ بحث موضوعی ایمس لیگی نی بیلدیرگن پلوسی, "سیاستی میز نی اوزگرتیش اوچون او ییر گه کیتمه دیک. حاضرگی کونده هم 'متحد چین' سیاستی نی قوللب- قوتله ماقده میز.  اوشبو خصوصده راحت سیز ایتووچی بیر نرسه یوق ایدی" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
